Etter 1945 overtok RFA den sentrale rollen som støttespiller for Royal Navys drift i de mange konfliktene som marinen var involvert i. RFA utførte viktige tjenester for Den østre flåten ved Korea fra 1950 til 1953, da vedvarende operasjoner med hangarskipene ble gjentatt i Stillehavet. RFA var også sterkt involvert i de omfattende operasjonene ved Konfrontasi i 1960-årene. Ettersom Storbritannias nettverk av baser i utlandet minket mot imperiets slutt, ble marinen i større grad avhengig av RFA som forsyner av drivstoff og andre viktige varer under rutinemessige utplasseringer.